હાલ ભારતીય સરહદ પર સામાન્ય વાતાવરણ નથી, એક તરફ પાકિસ્તાન તરફથી સમયાંતરે સીઝફાયર ઉલ્લંઘન કરવામાં આવી રહ્યું છે તો બીજી તરફ ચીન દ્વારા ઘુષણખોરી કરવામાં આવી રહી છે. જેના કારણે ભારતે પોતાની શક્તિનો પરચો સરહદ પર દર્શાવવું જરૂરી બન્યું છે, જેના ભાગરૂપે ભારતે લેહમાં એક હરક્યુલસ એરક્રાફ્ટ ઉતાર્યું છે, જેને ભારત તરફથી આપવામાં આવેલા જવાબના સ્વરૂપમાં જોવામાં આવી રહ્યું છે. હરક્યુલસને મેદાનમાં ઉતારીને ભારતે એ સંદેશો વહતો કરી દીધો છે કે, તે કોઇપણ પ્રકારના જોખમ સામે લડવા માટે તૈયાર છે. કોઇપણ સ્થિતિમાં તે દુશ્મનને પરાસ્ત કરવાનું સામર્થ્ય ધરાવે છે.